Den amerikanske sangerinde Melody Gardot går på scenen i Koncertsalen i Musikkens Hus den 21. november.

Den 30-årige sangerinde Melody Gardot fra Amerika skal spille koncert i Musikkens Hus den 21. november. Melody Gardot bliver sammenlignet med artister som Norah Jones og Duffy. Hun har været fået flere Grammy-nomineringer, og har turneret rundt i meget af verdenen. - Melody Gardot fremstår på en gang både enormt skrøbelig og enormt stærk. Det er en stor fornøjelse for Musikkens Hus at kunne give vores gæster en mulighed for at springe ind i det smukke, ukendte sammen med hende, siger Lasse Rich Henningsen, administrerende direktør i Musikkens Hus. Melody Gardot begyndte som niårig at spille klaver. Da hun var 19 år, var hun involveret i en trafikulykke. Det at skrive musik, hjalp hende efterfølgende med at komme tilbage til livet. Den 1. juni udgiver Melody Gardot et nyt album, og derfor kan nordjyderne opleve sangerinden til november.